የቤኒሻንጉል ጉሙዝ እና የኦሮሚያ ክልል የህዝብ ለህዝብ መድረክ እየተካሄደ ነው
የቤኒሻንጉል ጉሙዝ እና የኦሮሚያ ክልል ህዝቦች የህዝብ ለህዝብ ግንኙነት መድረክ በአሶሳ ከተማ እየተካሄደ ነው፡፡በመድረኩም የሰላም ሚንስትሯ ወ/ሮ ሙፈሪያት ካሚል እና የኦሮሚያ ክልል ርዕሰ መስተዳድር አቶ ለማ መገርሳ ተገኝተዋል። የሁለቱ ክልሎች የህዝብ ወኪሎችም የመድረኩ ተሳታፊ ናቸው።የሁለቱ ክልል ህዝቦች የጋራ ድንበር የሚጋሩ ተጎራባቾች ብቻ ሳይሆኑ አንድ ላይ ሰፍረው ተፋቅረው፤ ተጋብተውና ተዋልደው በደም የተሳሰሩ፤ የጋራ ባህልና ታሪክ የሚጋሩ ወንድማማች ህዝቦች ናቸውም ተብሏል፡፡የክልሎቹ ህዝቦች አልፎ አልፎ በመካከላቸው የሚፈጠሩ አለመግባባቶችን የማስወገድና ፈጥነው በመፍታት ለጋራ ጥቅማቸው በመረባረብ እንደሚታወቁም ይነገራል፡፡ (ኢቲቪ)